**Suggeriment de text per a enviar al Ministre d'Inclusió, Seguretat Social i Migracions. Modificar a gust del o la remitent.**

**Enviar a través del correu electrònic:** **portal@inclusion.gob.es**

He sabut que recentment s'ha publicat en el BOE la possibilitat de cotitzar a la Seguretat Social fins per un màxim de cinc anys pels períodes de formació o realització de pràctiques no laborals i acadèmiques realitzats abans de la data d'entrada en vigor d'aqueixa norma, i que per a això cal subscriure un conveni especial amb la Seguretat Social. És d'agrair aquesta mesura, que amplia el període cotitzable de només dos anys, ja aprovat amb anterioritat, i sens dubte seran molts els beneficiaris que s'hi acullen.

En particular, m'agradaria destacar, per extrem (encara que no es va regularitzar completament fins al 2019), el cas de les i els investigadors científics i docents que es van veure impedits de cotitzar en els primers 4 a 16 anys de la seua carrera professional, entre els anys 1980 i 2011, perquè el sistema estava així establit. I que, havent sigut les persones amb els millors expedients acadèmics de la seua generació, es troben ara en situació de greuge respecte a la resta de ciutadans que aspiren a jubilar-se dignament. És necessari i urgent que totes aquelles persones que han aconseguit o sobrepassat l'edat de jubilació que els correspondria pels seus anys treballats (que no cotitzats) puguen jubilar-se sense més demora i sense penalitzacions injustes. Així com que es reconega per aquelles persones jubilades amb anterioritat.

Tanmateix, atés que el BOE no determina una data per a subscriure el citat conveni especial, tem que ocórrega de nou el que ja ha passat en d’altres ocasions anteriors, quan la mesura va ser publicada en el BOE sense que, fins al dia de hui, arribara a implementar-se (veure disposició addicional 52a del RDL 8/2015, disposició addicional 5a del RDL 28/2018, i disposició addicional 52a del RDL 2/2023, de 16 de març). Aquesta falta de desenvolupament del conveni va retardar injustament la jubilació de desenes de científics, docents... en els fins a HUIT ANYS transcorreguts des de la seua publicació. Ens demanaran que esperem novament?

Per tant, SOL·LICITE al Ministre d'Inclusió, Seguretat Social i Migracions, atés que és competent perquè la Tresoreria General de la Seguretat Social implemente el conveni especial per 5 anys de manera immediata, que realitze les accions oportunes, si pot ser ABANS del dia 23 de juliol, data de les eleccions generals, i es publique aquest conveni. Milers de persones li ho agrairan.

Una salutació,